stanford-oval/wikipedia huggingface dataset:
André Niklaus

| Mitalit | Mitalit | Mitalit |  |
| --- | --- | --- | --- |
|  Niklaus Osakan MM-kisoissa 2007. |  Niklaus Osakan MM-kisoissa 2007. |  Niklaus Osakan MM-kisoissa 2007. |  |
Maa:   Saksa
Miesten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Moskova 2006 | seitsenottelu |  |
André Niklaus (s. 30. elokuuta 1981, Berliini) on saksalainen kymmenottelija.
Niklaus sijoittui 1999 Riian nuorten EM-kisoissa kymmenottelussa neljänneksi tuloksella 7339. Seuraavana vuonna hän voitti pronssia Santiago de Chilen nuorten MM-kisoissa tuloksella 7712. Hän voitti 2001 Amsterdamin alle 23-vuotiaiden EM-kisoissa kultaa pistein 8042. Kaksi vuotta myöhemmin hän sijoittui Pariisin MM-kisoissa kahdeksanneksi. Helsingin MM-kisoissa 2005 hän oli neljäs tuloksella 8316. Seuraavana vuonna Moskovan sisäratojen MM-kisoissa hän voitti MM-kultaa tuloksella 6192. Niklaus sijoittui Osakan MM-kisoissa 2007 viidenneksi pistein 8371. Pekingin olympialaisissa 2008 hän oli kahdeksas pistein 8220 ja Torinon sisäratojen EM-kisoissa 2009 viides pistein 5981.
Ennätykset

100 metrin juoksu: 10,92 (2001)
400 metrin juoksu: 48,55 (2000)
1 500 metrin juoksu: 4.23,86 (2001)
110 metrin aitajuoksu: 14,28 (2006)
Korkeushyppy: 208 (2008)
Seiväshyppy: 530 (2005)
Pituushyppy: 749 (2007)
Kuulantyöntö: 14,28 (2006)
Kiekonheitto: 46,13 (2005)
Keihäänheitto: 63,28 (2007)
Kymmenottelu: 8371 (2007)
Aiheesta muualla

http://www.andre-niklaus.com/ (Arkistoitu – Internet Archive)
Niklauksen profiili decathlon2000.eessä (Arkistoitu – Internet Archive)
Marina Koševaja

| Marina Koševaja> Марина Кошевая.Henkilötiedot |
| --- | --- |
Koko nimi:  Marina Vladimirovna Koševaja
Syntynyt: 1. huhtikuuta 1960 (ikä 64) Moskova,  Neuvostoliitto
Uimari
Pituus:  167 cm
Seurat:  Yunost Moskva
| Mitalit> Maa:   Neuvostoliitto.Naisten uinti. Olympialaiset  | Mitalit> Maa:   Neuvostoliitto.Naisten uinti. Olympialaiset  | Mitalit> Maa:   Neuvostoliitto.Naisten uinti. Olympialaiset  | Maa:   Neuvostoliitto> Naisten uinti. |
| --- | --- | --- | --- |
|  Kultaa | Montréal 1976 | 200 metrin rintauinti |  |
|  Pronssia | Montréal 1976 | 100 metrin rintauinti |  |
Marina Vladimirovna Koševaja (ven. Марина Владимировна Кошевая, 1. huhtikuuta 1960 Moskova) on venäläinen, entinen uimari ja olympiavoittaja, joka edusti urallaan Neuvostoliittoa. Hän osallistui 16-vuotiaana vuoden 1976 kesäolympialaisiin Montréalissa, jossa hän voitti olympiakultaa 200 metrin rintauinnissa sekä pronssia 100 metrin rintauinnissa. Hänen 200 metrin voittoaikansa 2.33,35 oli myös uusi maailman- sekä olympiaennätys. Koševaja on 167 senttimetriä pitkä ja hän painoi aktiiviurallaan 58 kilogrammaa.
Marina Kuzina

| Mitalit | Mitalit | Mitalit |  |
| --- | --- | --- | --- |
|  Marina Kuzina |  Marina Kuzina |  Marina Kuzina |  |
Maa:   Venäjä
Naisten koripallo
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | Koripallo |  |
Marina Vjatšeslavlovna Kuzina (s. 19. heinäkuuta 1985 Moskova) on venäläinen koripalloilija. Viime kaudet hän on edustanut jekaterinburgilaista UGMK:ta.
Aikaisemmin Kuzina on edustanut urallaan Moskovan Spartakia (1999/2000), habarovskilaista Spartak-Dalaviaa (2001/2002), moskovalaista Trintaa (2002/2003), Orenburgin Nadeždaa (2003–2006).
Kuzina on pelannut myös maansa maajoukkueessa, missä hän on saavuttanut EM-hopeaa vuonna 2005 ja olympiapronssia Pekingissä 2008. Vuonna 2002 hän oli voittamassa alle 18-vuotiaiden EM-kultaa ja vuonna 2004 alle 20-vuotiaiden EM-kultaa.
Kuzina on 195 senttimetriä pitkä ja painaa 86 kilogrammaa.
Marina Kiehl

| Mitalit | Mitalit | Mitalit |  |
| --- | --- | --- | --- |
|  Marina Kiehl |  Marina Kiehl |  Marina Kiehl |  |
Maa:   Länsi-Saksa
Naisten alppihiihto
|  Olympialaiset  |  Olympialaiset  |  Olympialaiset  |  |
|  Kultaa | Calgary 1988 | syöksylasku |  |
Marina Kiehl (s. 12. tammikuuta 1965 München) on entinen saksalainen alppihiihtäjä. Hän voitti ensimmäisen maailmancupin osakilpailunsa Super-G:ssä Mont Sainte-Annessa maaliskuussa 1984. Seuraavalla kaudella hän voitti Super-G:n maailmancupin. Vuoden 1988 talviolympialaisissa Calgaryssä hän voitti kultaa syöksylaskussa. Kiehl lopetti uransa 23-vuotiaana Calgaryn talviolympialaisten jälkeen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Marina Kiehl
Anton Ulrich von Braunschweig-Wolfenbüttel

Anton Ulrich, Braunschweig-Wolfenbüttelin prinssi, tuntemattoman taiteilijan maalaus vuodelta 1740.
Anton Ulrich (28. elokuuta 1714 Braunschweig – 15. toukokuuta (J: 4. toukokuuta) 1776 Holmogory, Venäjän keisarikunta) oli saksalaisen Braunschweig-Wolfenbüttelin ruhtinaskunnan prinssi ja Venäjän lyhytaikaisen keisarin Iivana VI:n isä.
Anton Ulrichin isä Ferdinand Albrekt II oli Braunschweig-Wolfenbüttel-Bevernin ja vuonna 1735 lyhyen aikaa koko Braunschweig-Wolfenbüttelin hallitseva ruhtinas. Anton Ulrichin äiti oli myös Brauschweig-sukuun kuulunut ruhtinatar Antoinette Amalie, jonka sisko Elisabet Kristiina oli Pyhän saksalais-roomalaisen keisarikunnan keisarin Kaarle VI:n puoliso. Braunschweig-Wolfenbüttelia vuodesta 1735 hallinnut ruhtinas Kaarle I oli Anton Ulrichin vanhempi veli.
Anton Ulrich tuli Venäjälle vuonna 1733 keisarinna Annan kutsusta tämän kruununperillisen Anna Leopoldovnan sulhaseksi. Anton Ulrichia suositteli hänen tätinsä Elisabet Kristiina, ja avioliiton oli tarkoitus vahvistaa Venäjän ja Itävallan välistä liittoa. Anton Ulrich palveli upseerina Venäjän armeijassa ja osallistui vuosien 1735–1739 Venäjän–Turkin sotaan sotamarsalkka Burkhard Christoph von Münnichin alaisuudessa. Hän oli mukana Otšakovin valtauksessa vuonna 1737 ja komensi seuraavana vuonna kolmea rykmenttiä. Hän meni naimisiin Anna Leopoldovnan kanssa vuonna 1739. Heille syntyi seuraavana vuonna poika, josta tuli keisari Iivana VI, kun keisarinna Anna kuoli vain pari kuukautta myöhemmin. Vuonna 1741 syntyi tytär Jekaterina. Anna Leopoldovna ei kuitenkaan pitänyt Anton Ulrichista ja piti sekä mies- että naispuolisia rakastajia.
Iivana VI:n ensimmäinen sijaishallitsija Ernst Johann von Biron halveksi ja uhkaili Anton Ulrichia. Kun Biron jo muutaman viikon kuluttua syrjäytettiin, sijaishallitsijaksi tuli Anna Leopoldovna, joka antoi Anton Ulrichille generalissimuksen sotilasarvon. Anton Ulrich toimi myös sotakollegion johtajana vuonna 1741. Hänet vangittiin yhdessä vaimonsa ja lastensa kanssa, kun Anna Leopoldovnan sukulainen Elisabet kaappasi vallan saman vuoden lopulla. He viettivät koko loppuelämänsä karkotusvankeudessa, vuosina 1742–1744 Riiassa, Dünamündessa ja Ranenburgissa ja vuodesta 1744 Holmogoryssa Arkangelin lähellä. Anna Leopoldovna synnytti vielä kolme lasta ennen kuolemaansa vuonna 1746, minkä jälkeen Anton Ulrich eli lastensa kanssa. Iivana VI erotettiin muusta perheestä ja surmattiin lopulta vankeudessa Pähkinäsaaren linnassa vuonna 1764. Anton Ulrichin kuoltua keisarinna Katariina Suuri päästi hänen neljä muuta lastaan muuttamaan Tanskaan vuonna 1780.
Aiheesta muualla

Kuvia tai muita tiedostoja aiheesta Anton Ulrich von Braunschweig-Wolfenbüttel Wikimedia Commonsissa
Anatoli Ionov

| Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Maa:   Neuvostoliitto> Miesten jääkiekko. |
| --- | --- | --- | --- |
|  Kultaa | Grenoble 1968 |  |  |
Anatoli Semjonovitš Ionov (23. toukokuuta 1939 Noginsk – 12. toukokuuta 2019) oli Neuvostoliittoa edustanut jääkiekkoilija. Hän oli pelipaikaltaan oikea laitahyökkääjä.
Ionov pelasi vuosina 1964–1969 51 maaottelua joissa teki 14 maalia. Hän voitti maajoukkueessa olympiakultaa Grenoblessa vuonna 1968 ja maailman- sekä euroopanmestaruuden vuosina 1965, 1966 ja 1968.
Neuvostoliiton mestaruussarjassa Ionov pelasi 300 liigaottelua ja teki 139 maalia. Hän pelasi TsSKA Moskovassa.
Saavutuksia

Olympiakulta 1968
Maailmanmestaruus 1965 ja 1966
Aiheesta muualla

Anatoli Ionovin profiili SR/Olympic Sports -tietokannassa (englanniksi)
Annette Obrestad

| Annette Obrestad |
| --- | --- |
 Annette Obrestad
Henkilötiedot
Kansalaisuus:   Norja
Pokerinpelaaja
WSOP-voitot:  1
WSOP-rahasijat:  13
WPT-voitot:  0
EPT-voitot:  0
Turnausansiot (USD):  3 942 233
Päivitetty:  3. marraskuuta 2019
Annette "Annette_15" Obrestad (s. 18. syyskuuta 1988) on norjalainen pokerinpelaaja. Hän voitti syyskuussa 2007 pelatun ensimmäisen World Series of Poker Europen pääturnauksen. Voitollaan 18-vuotiaasta Obrestadista tuli kaikkien aikojen nuorin WSOP-turnausvoittaja (Yhdysvalloissa kasinoilla ikäraja on 21 vuotta). Miljoonan punnan ykköspalkinto (noin 1,45 miljoonaa euroa) oli suurin naispelaajan koskaan voittama pokeriturnausvoitto. Samalla Obrestadista tuli toinen yli miljoona dollaria WSOP-turnauksissa voittanut nainen. Ennen häntä Annie Duke oli ensimmäisenä naispelaajana voittanut yhdessä turnauksessa yli miljoona dollaria, samoin Duke oli eniten WSOP-turnauksissa ansainnut naispelaaja.
Obrestad aloitti nettipokerin 15-vuotiaana (mistä tulee hänen pokerinimimerkkinsä "Annette_15"). Hän aloitti pelaamisen leikkirahalla (pelimuotona seitsemän kortin avopokerin hi/lo -muoto) ja ilmaisturnauksissa, koska hänen äitinsä kieltäytyi antamasta hänelle rahaa. Muutamaa vuotta myöhemmin Obrestadista oli tullut internetpokeriturnausten menestyjiä ja tunnetuimpia nimimerkkejä. Marraskuuhun 2008 mennessä hän oli voittanut PokerStarsin ja Full Tilt Pokerin online-turnauksissa yli 1,5 miljoonaa dollaria ja yli 50 turnausta.
Ennen WSOPE-voittoaan Obrestad oli sijoittunut rahoille neljässä livepokeriturnauksessa. Lokakuussa 2007 hän oli EPT:n Dublinin osakilpailussa toinen ansaiten 297 800 euroa.
WSOPE:n aikana Obrestad solmi sponsorisopimuksen brittiläisen vedonlyönti- ja pokeriyhtiö Betfair.comin kanssa. Sittemmin hän oli Full Tilt Pokerin sponsoroima pelaaja, joka loppui Pokerin mustaan perjantaihin. Häntä on sponsoroinut myös Lock Poker -sivusto. Marraskuussa 2019 Obrestadin pokeriuran liveturnausansiot ylittivät 3,9 miljoonaa dollaria
Nykyisin Annette Obrestadilla on meikkausaiheinen YouTube-kanava.
Aiheesta muualla

Obrestadin blogi
Annetten Twitter
Annette Obrestad The Hendon Mob Poker Databasessa (englanniksi)
Lock Poker Pros (Arkistoitu – Internet Archive)
CardPlayer.com:n profiili
Marina Karpunina

| Mitalit | Mitalit | Mitalit |  |
| --- | --- | --- | --- |
|  Marina Karpunina |  Marina Karpunina |  Marina Karpunina |  |
Maa:   Venäjä
Naisten koripallo
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | Koripallo |  |
| MM-kilpailut  | MM-kilpailut  | MM-kilpailut  |  |
|  Hopeaa | Brasilia 2006 | Koripallo |  |
| EM-kilpailut  | EM-kilpailut  | EM-kilpailut  |  |
|  Kultaa | Italia 2007 | Koripallo |  |
Marina Germanovna Karpunina (s. 21. maaliskuuta 1984) on venäläinen koripalloilija. Hän on kaudesta 1999–2000 lähtien edustanut kotimaansa superliigassa pelaavaa Moskovan alueen Spartakia.
Karpunina lukeutuu myös maansa maajoukkueen vakiopelaajiin. Hän on voittanut joukkueessa EM-kultaa vuonna 2007 ja MM-hopeaa 2006. Hän oli myös mukana pronssia voittaneessa joukkueessa Pekingin olympialaisissa 2008. Vuonna 2002 hän oli voittamassa EM-kultaa 18-vuotiaiden kisoissa ja 2004 20-vuotiaiden kisoissa, missä hän oli joukkueensa paras pisteidentekijä ja valittiin myös arvokkaimmaksi pelaajaksi.
Karpunina on 176 senttimetriä pitkä ja painaa 73 kilogrammaa.
Arthur Benjamin

Arthur Benjamin
Arthur Leslie Benjamin (18. syyskuuta 1893 Sydney – 10. huhtikuuta 1960 Lontoo) oli australialainen säveltäjä.
Benjamin opiskeli Royal College of Musicissa ja palveli ensimmäisen maailmansodan aikana ilmavoimissa. Vuonna 1919 hänestä tuli Sydneyssä pianonsoiton professori. Vuonna 1921 hän palasi Englantiin, jossa hänen oppilaitaan oli muiden muassa Benjamin Britten.
Benjamin kuoli syöpään vuonna 1960. Hänen tuotantoonsa kuuluu muun muassa oopperoita (The Devil Take Her, Prima Donna, Mañana), orkesteriteoksia, lauluja, elokuvamusiikkia ja vuonna 1938 sävelletty Jamaican Rumba. Hän kirjoitti myös teoksen Storm Clouds Alfred Hitchcockin elokuvaan Mies joka tiesi liikaa.
André Noël Chaker

André Noël Chaker [ɑ̃dʁe nɔɛl ʃa'keʁ] (s. 25. elokuuta 1966 Montréal, Kanada) on kanadanranskalainen juristi, joka on asunut Suomessa 1990-luvun alkupuolelta asti. Hän on erikoistunut urheilujuridiikkaan, minkä lisäksi hänet tunnetaan kirjailijana, puhujana ja juontajana sekä muusikkona ja laulujen kääntäjänä. Vuonna 2011 hän julkaisi suomalaista elämäntapaa myönteisesti kuvaavan tietokirjan The Finnish Miracle – Ihanuuksien ihmemaa.
Chaker suoritti oikeustieteellisen tutkinnon Montréalin McGill-yliopistossa 1989 ja Master of Business Administration -tutkinnon Helsingin kauppakorkeakoulussa 2000.
Hän on toiminut kansainvälisen liikuntatieteellisen järjestön ICSSPE:n pääsihteerinä 1992–1996 ja European College of Sport Sciencen johtajana 1997–1999. Saman vuosikymmenen lopulla hän toimi Helsinki 2006 talviolympiakisahankkeen markkinointipäällikkönä. Mobiilimarkkinoinnin ohjelmistoja suunnittelevan Mobicus Oy:n toimitusjohtajana Chaker toimi 2001–2003 ja sitten Helsingissä pidettyjen yleisurheilun vuoden 2005 maailmanmestaruuskilpailujen laki- ja protokolla-asioiden johtajana. Vuodesta 2008 hän on toiminut Veikkaus Oy:n johdon neuvonantajana.
Chaker on opettanut kansainvälistä urheilujuridiikkaa Jyväskylän yliopiston liikuntatieteellisessä tiedekunnassa ja kirjoittanut viisi julkaisua urheilujuridiikasta, mobiilimarkkinoinnista ja pop-musiikista.
Chaker on ollut Suomen Lakimiesliiton jäsen vuodesta 1994. Suomen kansalaisuuden hän sai 2005. Speakersforum-puhujatoimisto valitsi hänet vuoden puhujaksi vuonna 2012 ja vuoden juontajaksi vuonna 2015.
André Chaker on kääntänyt englanniksi muun muassa J. Karjalaisen lauluja. Vuonna 1996 Chaker ja suomalaismuusikoista koostunut yhtyeensä Les Frogs levyttivät ranskaksi Karjalaisen kappaleen ”Hän” nimellä ”Elle”. Chaker on levyttänyt ranskaksi myös Juice Leskisen laulun ”Viidestoista yö” nimellä ”Nos lendemains”.
Julkaisuja

Ahonen, Sirpa & Chaker, André Noel & Honkamaa, Stiina (1998). The Internationalization of Finnish Popular Music. Helsinki: Helsinki School of Economics and Business Administration.
Malherbe, Jean-Yves & Chaker, André Noel (toim.) (1996). Spécial Canada. Jyväskylä: Jyväskylän yliopisto.
Chaker, André Noël (1999). Study on National Sports Legislation in Europe. Strasbourg: Council of Europe Publishing.
Chaker, André Noël (2004). Good Governance in Sport: A European Survey. Strasbourg: Council of Europe Publishing.
Chaker, André Noël (suom. Liisa Poikolainen, 2011). The Finnish Miracle: ihanuuksien ihmemaa. Helsinki: Talentum.
Aiheesta muualla

Sovijärvi, Sini: André Noël Chaker murtaa suomalaismyyttejä, Ylen Kuusi kuvaa -radiosarja
André Noël Chaker puhuja- & juontajaprofiili
Arthur Birkett

| Mitalit> Maa:   Yhdistynyt kuningaskunta. Olympialaiset .Miesten kriketti | Mitalit> Maa:   Yhdistynyt kuningaskunta. Olympialaiset .Miesten kriketti | Mitalit> Maa:   Yhdistynyt kuningaskunta. Olympialaiset .Miesten kriketti | Maa:   Yhdistynyt kuningaskunta> .Miesten kriketti |
| --- | --- | --- | --- |
|  Kultaa | Pariisi 1900 | joukkuekilpailu |  |
Arthur Ernest Barrington Birkett (25. lokakuuta 1875 Exeter – 1. huhtikuuta 1941 Hammersmith) oli brittiläinen kriketinpelaaja. Hän kävi Blundell's Schoolia. Hän kilpaili vuoden 1900 kesäolympialaisissa Pariisissa, jossa hän toimi kultaa voittaneen Castle Caryn Devon & Somerset Wanderers -joukkueeseen kapteenina.
Arthur Barclay

| Arthur Barclay |
| --- | --- |

Liberian 15. presidentti
 4. tammikuuta 1904 – 1. tammikuuta 1912  
Varapresidentti:  Joseph D. Summerville J. J. Dossen
Edeltäjä:  Garretson W. Gibson
Seuraaja:  Daniel Edward Howard
Henkilötiedot
Syntynyt: 31. heinäkuuta 1854 Bridgetown, Barbados
Kuollut: 10. heinäkuuta 1938 (83 vuotta) Monrovia, Liberia
Tiedot
Puolue:  True Whig Party
Arthur Barclay (31. heinäkuuta 1854 – 10. heinäkuuta 1938) oli Liberian 15. presidentti vuosina 1904–1912.
Barclay syntyi Bridgetownissa, Barbadoksessa. Hän muutti Liberiaan isänsä kanssa vuonna 1865. Barclay opiskeli Liberia Collegessa, jossa hän suoritti alemman korkeakoulututkinnon ja jossa hän tuli professoriksi. Barclay opiskeli sittemmin samassa lukiossa lakia. Hän perusti Henry W. Grimesin kanssa tunnetun lakifirman Monroviassa.
Arthur Berger

Arthur Berger (15. toukokuuta 1912 New York, New York, Yhdysvallat – 7. lokakuuta 2003 Boston, Massachusetts, Yhdysvallat) oli yhdysvaltalainen säveltäjä, jonka tuotantoon vaikuttivat sekä uusklassismi että sarjallisuus. Hän teki yhteistyötä Aaron Coplandin sekä Virgil Thomsonin kanssa ja sai näiden tavoin innoitusta Igor Stravinskin tuotannosta. Berger ei työllään koskaan tavoitellut massojen suosiota. Hän loi sivu-uran myös kirjoittajana ja kriitikkona.
Berger aloitti pianonsoiton 11-vuotiaana ja teki ensimmäiset sävellyksensä lukioaikoinaan. Hän aloitti muodolliset sävellysopintonsa New Yorkin yliopistossa, josta hän sai kandidaatin arvonsa vuonna 1934. Maisterin arvon hän sai vuonna 1936 Harvardin yliopistosta, jossa hänen opettajinaan toimivat Walter Piston, Hugo Leichtentritt ja Archibald Thompson Davison. Vuonna 1937 Berger muutti Pariisiin opiskelemaan Nadia Boulangerin johdolla. Vuonna 1939 hän liittyi Mills Collegen henkilökuntaan Oaklandissa, jossa hänelle yhä opetti sävellystä Darius Milhaud. Berger opetti useissa muissakin oppilaitoksissa ennen vetäytymistään eläkkeelle vuonna 1999. Hänen omaelämäkertansa Reflections of an American Composer julkaistiin vuonna 2002. Hänellä oli vaimo Ellen, joka jäi leskeksi säveltäjän kuollessa sairaalassa 91-vuotiaana.
Bergerin tuotantoon kuuluu myös orkesteri-, soololaulu- ja kuoroteoksia, mutta New York Timesin muistokirjoitus nostaa erityisesti esiin kamarikokoonpanoille ja pianolle sävelletyt teokset. Bergerin ensimmäistä suurimuotoista teosta (Quartet for Winds, 1941) esitettiin yhä säännöllisesti hänen kuolemansa aikaan. Hänen muihin teoksiinsa kuuluu duojen sarja (viululle ja pianolle, 1948; sellolle ja pianolle, 1951; oboelle ja klarinetille, 1952).
Arno (joki)

| Arno |
| --- | --- |

Alkulähde:  Falterona
Laskupaikka:  Tyrrhenanmeri, Marina di Pisa
Maat:  Italia
Pituus:  241 km
Alkulähteen korkeus:  1 385 m
Virtaama:  130 m³/s
Valuma-alue:  8 228 km²

Arno on joki Keski-Italiassa, Toscanan maakunnassa. Joki saa alkunsa Falteronavuorelta 1 385 metrin korkeudesta. Aluksi se virtaa etelään, mutta kääntyy länteen Arezzon lähellä ja virtaa läpi Firenzen, Empolin ja Pisan ja laskee lopulta Tyrrhenanmereen. Joella on pituutta 241 kilometriä. Sen sivujokia ovat muun muassa Sieve (60 km) ja Bisenzio (49 km).
Arnon virtaama on epäsäännöllinen. Kohdassa, jossa joki jättää Apenniinit, virtaama vaihtelee 0,56 kuutiometristä 3 540 kuutiometriin sekunnissa. 
Viimeisin suuri tulva oli vuonna 1966, jolloin vesi teki tuhojaan historiallisessa Firenzessä. Virtaama nousi 4 500 kuutiometriin, kun vettä oli satanut 437,2 mm Badia Agnanossa ja 190 mm Firenzessä yhden vuorokauden aikana. Firenzestä yläjuoksun suuntaan rakennetut padot ovat helpottaneet tilannetta, mutta tulvat ovat yhä suuri uhka historiallisen Firenzen nähtävyyksille.
Aiheesta muualla

Kuvia tai muita tiedostoja aiheesta Arno (joki) Wikimedia Commonsissa
Al-Saffat

Suuran 37 tekstiä Koraanissa vuodelta 1874.
Al-Saffat (arab. الصافات‎, ’aṣ-ṣāffāt, suom. Riviin järjestettyjen suura) on Koraanin 37. suura. Se luokitellaan mekkalaiseksi ja sisältää 182 jaetta. Nimensä suura on saanut ensimmäisen jakeen valaformulasta "Kautta riviin järjestettyjen".
Sisältö

Suura sisältää seuraavat kokonaisuudet:
Sisältö > Valaformula

Jakeet  1–3 aloittavat suuran valalla, kuten tapahtuu monissa varhaisiksi katsotuissa suurissa. Myöhemmin valat korvautuvat usein  "mystisillä kirjaimilla" tai kirjaviittauksilla.  Tässä tapauksessa valaformula alkaa: Kautta riviin järjestettyjen, laumaa ajavien ja varoitusta lukevien: teidän Herranne on yksi - - ".
Sisältö > Jinnit ajetaan pois

Jakeet  6–10 kertovat, että alinen taivas on varustettu tähdillä terävine lieskoineen, jotka koristelun lisäksi on tarkoitettu heittoaseiksi salakuuntelijoita vastaan. Hämeen-Anttilan mukaan salakuuntelijat ovat jinnejä ja saatanoita, jotka pyrkivät kuuntelemaan taivaan puheita.
Sisältö > Varoittajia ei uskota, ennustus tuomiopäivästä

Jakeet 11–18 ovat ivallista polemiikkia pilkallisia uskottomia vastaan, jotka eivät usko varoittajan sanoihin.
Jakeet 19–39 ennustavat, että kopeat väärintekijät ja uskottomat joutuvat tuomiopäivänä tilille ja saavat maistaa tuskallisen rangaistuksen.
Sisältö > Uskovien palkka: Paratiisin tummasilmäiset neidot

Jakeet 40–61 kuvailevat, miten autuuden tarhat ovat odottamassa Jumalan vilpittömiä palvelijoita. Jakeissa 48–49 kerrotaan Paratiisissa odottavista neidoista eli huureista. Käännökset poikkeavat huomattavasti toisistaan.
Jaakko Hämeen-Anttila: Heidän luonaan on kainoja, tummasilmäisiä neitoja, jotka ovat viattomia ja varjeltuja. (Jaakko Hämeen-Anttila)
Mustafa Khattabin islamilainen käännös: And with them will be maidens of modest gaze and gorgeous eyes, as if they were pristine pearls, (suom. Ja heidän kanssaan on neitoja, joilla on vaatimaton katse ja upeat silmät, ikään kuin he olisivat puhtaita helmiä.)
Rudi Paretin arvostettu saksankielinen käännös: Und bei ihnen werden (Keusche) sein, die züchtig aus großen Augen blicken als ob sie verborgene Perlen wären. (suom. Ja heidän luonaan on (puhtaita) neitoja, jotka katsovat viattomasti suurilla silmillään, ikään kuin olisivat kätkettyjä helmiä.)
Christoph Luxenberg poikkeaa eniten kääntäjistä, sillä hän on lukenut Koraania poistamalla siitä ensin myöhemmin lisätyt diakriittiset merkit ja etsimällä sanojen merkityksiä myös syyrianarameasta, joka hänen mielestään on Koraanin alkuperäiskieltä yhdessä arabian kanssa. Hänen tulkintasa jakeista muuttaa upeat, tummat tai suuret silmät Paratiisin viinirypäleiksi, ja samalla neidot katoavat kokonaan:
They will have (at their disposal) hanging fruits (grapes)(for the picking), jewels(-like), as were they pearls (yet) enclosed (in the shell). (suom. Heillä on käytössään riippuvia hedelmiä (viinirypäleitä), jalokiven kaltaisia, kuin olisivat ne helmiä, vielä kuorensa sisällä.)
Sisältö > Helvetin kuvaus

Jakeet 62–70 kertovat oloista Helvetissä. Helvetin pohjalla kasvaa zaqqum-puu, jonka kukinto on kuin käärmeen pää. Syntiset syövät niitä ja juovat kiehuvaa vettä, minkä jälkeen he palaavat tuleen.
Sisältö > Tarinoita varoittajista

Jakeissa 71–82 kerrotaan Nooan tarina esimerkkinä varoittajasta. Ihminen pelastui, jos kuunteli varoittajaa, mutta muut hukkuivat.
Jakeissa 83–113 kerrotaan Abrahamin tarina.
Jakeissa 114–122 kerrotaan Mooseksen ja Aaronin tarina.
Jakeissa 83–113 kerrotaan Eliaksen tarina.
Jakeissa 83–113 kerrotaan Lootin tarina.
Jakeissa 83–113 kerrotaan Joonan tarina.
Sisältö > Jumalan lapset

Jakeet 149–157 polemisoivat ironisoiden ja pilkallisesti väitettä, että Jumalalla olisi lapsia tai enkelit olisivat naispuolisia. Uskottomia syytetään valehtelijoiksi.
Suuran 37 resitaatiota
Huureja Paratiisissa. Kuva persialaisessa käsikirjoituksessa 1400-luvulta.
Zaqqum-puu Helvetissä (2012).
Aritmetiikka

Aritmetiikka on matematiikan osa-alue, joka tutkii laskuoperaatioiden ominaisuuksia luvuille. Aritmetiikkaa kutsutaan myös laskuopiksi ja varsinkin entisissä kansakouluissa laskennoksi.
Nimitys aritmetiikka tulee kreikan lukua tarkoittavasta sanasta αριθμός (arithmos).
Aritmetiikka määrittelee yhteen-, vähennys-, kerto- ja jakolaskuoperaatiot (merkitään symboleilla +, −, · ja ÷)
Tietokonearitmetiikka tutkii yleisimpien laskuoperaatioiden ja funktioiden toteutusta digitaalilogiikalla.
Kuuluisa saksalainen matemaatikko Carl Friedrich Gauss nimitti lukuteoriaa ”korkeammaksi aritmetiikaksi” (saks. höhere Arithmetik).
Aiheesta muualla

Wikimedia Commonsissa on kuvia tai muita tiedostoja aiheesta .
Matematiikkalehti Solmu, Erkki Luoma-aho: Matematiikan historia aihealueittain, Algebra ja aritmetiikka (pdf)